[{"text_idx": "#000001", "text": "\u201eMenu\u0308u\u0308\u201c teravik pole suunatud mitte enneko\u0303ike reaalsusest irdunud tipprestoranile, vaid pigem neile, kes aitavad sellist o\u0308kosu\u0308steemi tolmeldada."}, {"text_idx": "#000003", "text": "Toit on inimese po\u0303hivajadus, ku\u0308tus, mis meid elus hoiab. Toit on ka osa identiteedist ja kultuurist, klassikuuluvuse va\u0308ljendaja: kokkutooja, u\u0308hendaja, lahutaja. Korraga kohustus ja kunst, vajadus ja nauding, paratamatus ja looming, vahend ja eesma\u0308rk."}, {"text_idx": "#000004", "text": "Olukord, kui suuresti erineb inimeste ja tervete u\u0308hiskondade suhe toiduga ning selle ka\u0308ttesaadavus, on lausa skisofreeniline. Spektri u\u0308hes otsas pole na\u0308lgaja\u0308a\u0308mine enam midagi abstraktset ega seondu vaid kaugete lo\u0303unapoolkera riikidega: Ukrainas ja\u0308tkuv so\u0303da u\u0308hes ohtudega teraviljakaubandusele on toonud toiduainejulgeoleku teravalt ka jo\u0303uka Euroopa vaateva\u0308lja. Teises otsas asub maailm, mille ma\u0308rkso\u0303naks on \u201efine dining\u201c, na\u0308itajaks Michelini ta\u0308rn ja templiks hirmkallid tipprestoranid."}, {"text_idx": "#000005", "text": "U\u0308hte sellisesse eriti eksklusiivsesse asutusse \u201eMenu\u0308u\u0308s\u201c vaataja viiaksegi. Eraldatud va\u0308ikesaare restoran Hawthorne on lihtsurelikule ligipa\u0308a\u0308smatu. O\u0303htuso\u0308o\u0308gi eest tuleb va\u0308lja ka\u0308ia neljakohaline summa, mis on vo\u0303rreldav paljude perede terve kuu so\u0308o\u0308girahaga, ning sedagi vaid juhul, kui o\u0303nnestub pikas rikaste ja kuulsate ooteja\u0308rjekorras u\u0308ldse lo\u0308o\u0308gile saada. Raha ei la\u0308he tuulde, sest elamus on seda va\u0308a\u0308rt: ekstsentrilise peakoka Julian Slowiku (Ralph Fiennes) visiitkaardiks on mitmetunnised luksuslikud o\u0303htuso\u0308o\u0308gid, mille teema avaneb performatiivselt erinevate ka\u0308ikude kaudu."}, {"text_idx": "#000006", "text": "Satiiri sihtma\u0308rgid on ses filmis ku\u0308lalised, kellel on o\u0303nnestunud pa\u0308a\u0308seda ihaldatud o\u0303htuso\u0308o\u0308gile. Nende seas on ha\u0308vitava hinnanguga rea restorane po\u0303rmustanud toidukriitik u\u0308hes talle pugeva toimetajaga, kelle so\u0303navara koosneb peamiselt peenutsevatest vo\u0303o\u0303rso\u0303nadest, kamp restorani omaniku so\u0303pradest noori a\u0308rihaisid, kelle kuldvo\u0303tmeks on ku\u0308simus \u201eKas sa tead, kes ma olen?\u201c, edev, ent mandunud ra\u0308mpsfilmita\u0308ht. Na\u0308eb pu\u0308sikundest ettevo\u0303tjat ja enesekeskset gurmaani, keda huvitavad kokandusterminid palju rohkem kui kaaslase tunded."}, {"text_idx": "#000008", "text": "\u201eMenu\u0308u\u0308s\u201c on oskuslikult a\u0308ra kasutatud toidupornograafia pildikeel. Just nii on ristitud ko\u0303iksugu kokandussaadetest, reklaamidest, reisikirjadest ja Instagrami-postitustest tuttav ilupildindus, mille eesma\u0308rk on roogade glamuurse, fetis\u030cistlikult ahvatleva ja lausa erutavana kujutamine. Ka\u0308si pu\u0308sti, kes pole kunagi na\u0308inud kedagi ko\u0303rvallauas o\u0303iget nurka ja valgust otsimas, et oma peatsest ko\u0303huta\u0308itest seda o\u0303iget pilti saada, vo\u0303i ise see pildistaja olnud. Roogade makroplaanid aitaski u\u0308les vo\u0303tta David Gleb, u\u0308lipopulaarse kokandussarja \u201ePeakoka laud\u201c1 looja."}, {"text_idx": "#000009", "text": "Margot (Anya Taylor-Joy) satub juhuse tahtel luksusrestorani Hawthorne, mille peakokal Slowikul (Ralph Fiennes) on varuks mitu rabavat u\u0308llatust."}, {"text_idx": "#000010", "text": "Filmi tegevustik on liigendatud ka\u0308ikudega, mille ko\u0303rval ilmuvad ekraanile toitudes sisalduvad toorained \u2013 nu\u0308anss, millega lo\u0303pusirgel u\u0308ksjagu loominguliselt lo\u0303butsetakse. \u201eMenu\u0308u\u0308s\u201c ei pilata aga lihtsalt restoranikultuuri, vaid kasutatakse selle esteetiline ma\u0308rgisu\u0308steem oskuslikult a\u0308ra. Stsenaristid Seth Reiss ja Will Tracy on o\u0308elnud, et soovisid isiklikust klaustrofoobilisest restoranikogemusest ajendatud loos na\u0308idata nii tippkulinaaria imetlusva\u0308a\u0308rset kui ka tobedat poolt, \u201emaagiat ja ka ha\u0308ma\u201c."}, {"text_idx": "#000011", "text": "Konsultandina palgati filmi juurde tippkokk Dominique Crenn, kelle San Francisco restoran on u\u0308ks 143 hulgast maailmas, millele on osaks saanud ko\u0303rgeim tunnustus \u2013 kolm Michelini ta\u0308rni. Crenn on muu hulgas o\u0308elnud, et mo\u0303istab Slowiku mo\u0303tteviisi ning kibestunud soovi oma kliente pealiskaudsuse pa\u0308rast karistada."}, {"text_idx": "#000012", "text": "Michelini ta\u0308rnide (mille suunas limpsasid pikalt keelt ka Eesti tipud, kuni kaks sellist ta\u0308navu mais esmakordselt siiapoole Soome lahte jo\u0303udis) pahupooleks on metsik stress ja lo\u0303putu staatuse sa\u0308ilitamise pu\u0308u\u0308dlus. On o\u0308eldud, et peakokale ta\u0308hendab u\u0308ks ta\u0308rn u\u0308ht magamata o\u0308o\u0308d na\u0308dalas, kaks ta\u0308rni kaht ja kolm kolme."}, {"text_idx": "#000013", "text": "Tippude seas on tavaline vo\u0303itlus depressiooniga, alkoholism ja uimastite va\u0308a\u0308rkasutamine, a\u0308kilised otsused ta\u0308rn tagastada vo\u0303i karja\u0308a\u0308riga lo\u0303pparve teha. Vahel ka eluga, nagu otsustasid 2003. aastal Bernard Loiseau (kelle viis enesetapuni va\u0308idetavalt hirm kolmest ta\u0308rnist u\u0308he kaotamise ees) ning 2016. aastal Benoi\u0302t Violier (tema restoran oli nimetatud maailma parimaks). No\u0303udliku ja kurnava maailma telgitagused on jo\u0303udnud viimasel ajal ja\u0308rjepanu ka ekraanile, na\u0308iteks mulluses u\u0308he vo\u0303ttega filmitud po\u0303nevusdraamas \u201eKeemispunkt\u201c2 vo\u0303i kiidetud ta\u0308navuses telesarjas \u201eKaru\u201c3, mis toimetab ku\u0308ll kulinaarse hierarhia teises otsas."}, {"text_idx": "#000014", "text": "\u201eMenu\u0308u\u0308s\u201c koondub omaenese ambitsioonidest, ekstsessidest ja traumadest hullunud ta\u0308iuseiha kokku Slowikusse, keda Ralph Fiennes kehastab vo\u0303luva pahelisusega. Paremat valikut on keeruline ette kujutada. Fiennes on piisavalt karismaatiline, et mo\u0303juda ligito\u0303mbavalt, kuid teinud mitmed karja\u0308a\u0308ri meeldeja\u0308a\u0308vamad sooritused kurjuse kehastusena, na\u0308iteks Harry Potteri filmide Voldemorti vo\u0303i \u201eSchindleri nimekirja\u201c4 sadistliku so\u0303jakurjategija Amon Go\u0308thina."}, {"text_idx": "#000015", "text": "Hawthorne\u2019i personali on kujutatud laitmatuseni drillitud so\u0303java\u0308eosana. Rivistused ja kooris kuuldavale toodud hu\u0308u\u0308ded paistavad kuuluvat pigem SS-laagri kui hubase o\u0303htuso\u0308o\u0308gi juurde. Ometi pole \u201eMenu\u0308u\u0308\u201c teravik suunatud enneko\u0303ike reaalsusest irdunud restoranile, vaid pigem nendele, kes sellist o\u0308kosu\u0308steemi tolmeldada aitavad. Rohke su\u0308simusta huumoriga vu\u0308rtsitatud filmi teravmeelsemaid osi on ma\u0308ng sellega, kui kaugele, u\u0308ha vo\u0303o\u0303ristavamaks ja veidramaks suudetakse o\u0303htuso\u0308o\u0308giga minna, ilma et keegi sekkuks vo\u0303i toimuvat kuidagi ebanormaalsekski peaks. See on kui ko\u0303verpeegel va\u0308givallast tuimestatud, vaatema\u0308nguso\u0303ltuvuses ja omaenese tarbimisele keskendunud u\u0308hiskonnast, mis on valmis omaenda heaolu nimel taluma ku\u0308lma ko\u0303huga vo\u0303o\u0303rast valu."}, {"text_idx": "#000016", "text": "Mis puudutab tarbimise, seal\u00adhulgas so\u0308o\u0308misega seotud teemasid, siis kogu menu\u0308u\u0308 rikkalikkuse juures ei jo\u0303uta isegi ja\u0308tkusuutlikkuse vo\u0303i julmusevaba veganluseni. \u201eMenu\u0308u\u0308\u201c on siiski antropotsentristlik film, kuid va\u0308hemalt inimlike pahede osas la\u0308bina\u0308gelik ja terav. Tugevast na\u0308itlejaansamblist va\u0308a\u0308rib eriti kiitust Nicholas Hoult Slowiku suurima fa\u0308nni Tylerina, kelle sotsiopaatlik apaatia ko\u0303ige muu kui toidu suhtes vastandub filmi moraalsele su\u0308dametunnistusele Margoti na\u0308ol (Anya Taylor-Joy)."}, {"text_idx": "#000017", "text": "Ko\u0303igi maitsvate detailide ja\u0308rel jookseb u\u0308ha ko\u0303rgemale upitatud lati alt la\u0308bi \u201eMenu\u0308u\u0308\u201c lo\u0303ppvaatus. Aforismi mo\u0303o\u0303du on omandanud kirjeldus, kuidas so\u0308o\u0308di restoranis seitse ka\u0308iku, ent ko\u0303ht ja\u0308i ikkagi tu\u0308hjaks, misto\u0303ttu osteti koduteel burger. Ko\u0303igi vaimukate kildude ja po\u0303nevate teemaarenduste juures a\u0308hvardab film taanduda justkui selle nalja peaaegu kahetunniseks variandiks, misto\u0303ttu ja\u0308a\u0308b ko\u0303ht pisut tu\u0308hjaks ka \u201eMenu\u0308u\u0308\u201c vaatamise ja\u0308rel."}, {"text_idx": "#000018", "text": "Teekond ise on o\u0303nneks piisavalt po\u0303nev, intrigeeriv ja intellektuaalselt stimuleeriv. Ko\u0303igile tumedatele toonidele ja o\u0303uduselementidele vaatamata on film kuratlikult naljakas, justkui Hollywoodi versioon Ruben O\u0308stlundi filmist \u201eKurbuse kolmnurk\u201c5. Ka Cannes\u2019i peapreemia vo\u0303itja vo\u0303tmestseen leidis aset just piduliku o\u0303htuso\u0308o\u0308gi ajal. Ameeriklased on kahtlemata sirgjoonelisemad ja meelelahutuslikumad, ohverdades rootslase valmiduse lasta vaatajal pikalt ebamugavas ambivalentsuses marineerida. Ometi vo\u0303ib arvata \u2013 ja see on pa\u0308ris suur kompliment \u2013, et O\u0308stlund vo\u0303iks \u201eMenu\u0308u\u0308\u201c u\u0308le uhke olla."}, {"text_idx": "#000026", "text": "Delfi vo\u0303rgukeskkonda on vaatamiseks ilmunud uus dokumentaalfilm \u201eMonumendimees\u201c, mis ra\u0308a\u0308gib tihti skandaalsest ja alati poleemilisest skulptorist Mati Karminist. Rez\u030cisso\u0308o\u0308r Jaanus No\u0303gistoga filmist la\u0308hemalt. Mis ..."}, {"text_idx": "#000027", "text": "Elu sa\u0308ttis ennast sellisel moel, et pidin hiljuti tegelema natuke Eesti filmi viimase 50 aasta ajalooga. U\u0308helt poolt oli see ro\u0303o\u0303mustavalt kerge. Ko\u0303ige ta\u0308htsam ..."}, {"text_idx": "#000033", "text": "Riiklikele kultuuripreemiatele esitati 99 ning spordipreemiatele 45 kandidaati"}]